Κρητικά λυχναράκια
Τα γλυκά λυχναράκια κλείνουν το λαμπριάτικο τραπέζι της Κρήτης. Οι νοικοκυρές, παραδοσιακά, τα ετοιμάζουν το Μεγάλο Σάββατο.
250 γρ. γιαούρτι στραγγιστό, 250 γρ. βούτυρο αγελάδος (λιωμένο σε μικρό τηγάνι), 220 γρ. ζάχαρη, 2 κρόκοι αυγών, 100 ml χυμός πορτοκαλιού, 50 ml χυμός λεμονιού, 20 γρ. μπέικιν πάουντερ, 1 κάψουλα βανιλίνης, 700 γρ. αλεύρι για όλες τις χρήσεις (περίπου), 1.250 γρ. μυζήθρα γλυκιά, 440 γρ. ζάχαρη, 3 αυγά, 1 κουτ. γλυκού κανέλα, 1 αυγό (ελαφρώς χτυπημένο), 2 κουτ. γλυκού κανέλα, σε σκόνη
Για τα Κρητικά λυχναράκια ξεκινάμε και σε ένα βαθύ μπολ χτυπάμε με το σύρμα το γιαούρτι, το βούτυρο, τη ζάχαρη και τους κρόκους, να αναμειχθούν και να σχηματιστεί ένα αφράτο μείγμα.Προσθέτουμε τους χυμούς των εσπεριδοειδών και ανακατεύουμε.Σε ένα άλλο βαθύ μπολ ανακατεύουμε το μπέικιν πάουντερ με τη βανιλίνη και το αλεύρι και το προσθέτουμε στο μείγμα του γιαουρτιού.Ζυμώνουμε για περίπου 5 λεπτά, μέχρι να σχηματιστεί μια μαλακή και λεία ζύμη που δεν κολλάει στα χέρια.Καλύπτουμε με μεμβράνη και αφήνουμε τη ζύμη για 30 λεπτά στην άκρη, να ξεκουραστεί.Εν τω μεταξύ, ετοιμάζουμε τη γέμιση.Σε ένα μπολ ανακατεύουμε τη μυζήθρα με τη ζάχαρη, τα αυγά και την κανέλα.Προθερμαίνουμε το φούρνο στους 170° C και στρώνουμε τη λαμαρίνα του φούρνου με λαδόκολλα.Χωρίζουμε τη ζύμη σε 5 ίσα μέρη και ανοίγουμε φύλλα πάχους περίπου 0, 5 εκ.Κόβουμε με κουπάτ κάθε φύλλο σε δίσκους, διαμέτρου περίπου 10 - 12 εκ.Σε κάθε δίσκο βάζουμε 1 γεμάτη κουτ. σούπας από τη γέμιση και την απλώνουμε ομοιόμορφα.Με τα δάχτυλά μας ανασηκώνουμε περιμετρικά τη ζύμη και σχηματίζουμε μικρές μύτες ώστε να δώσουμε το χαρακτηριστικό σχήμα που έχουν τα λυχναράκια.Με ένα πινέλο αλείφουμε το κάθε λυχναράκι με αυγό (μόνο την ανοιχτή επιφάνεια με μυζήθρα), πασπαλίζουμε με κανέλα και ψήνουμε για περίπου 20 - 25 λεπτά, μέχρι να ροδίσουν.
Αλεύρι (ζύμες),Ζάχαρη,Τυρί,Πάσχα